Kilpa-ajo on kuin olisi tappelussa.
Tappelussa ohjuksen kanssa.
Hallitsee laitetta, joka voisi koitua kuolemaksi.
Kun siinä onnistuu, tunne on erittäin palkitseva.
Epäonnistuminen voi johtaa kuolemaan.
NETFLIX-DOKUMENTTISARJA
Barney, olet kaiuttimessa. Täällä Tim.
Tarkoituksena ei ole säikäyttää ketään pois.
Prosessi on käynnissä. Sitä ei voi pysäyttää.
Se ei ole tarkoituksena.
Nämä ovat arvo-omaisuuttani.
He tulevat ja vievät ne kotimuseostani.
En halua seurata tapahtumaa enkä osallistua siihen.
Useimmat ymmärtävät sen.
Arvo-omaisuus viedään kodista.
Haluaako sitä seurata tai osallistua siihen?
Ei.
Kaikki on lopussa, helvetti soikoon.
Miksi katsoisin ikkunasta ja lisäisin kärsimystäni?
Jos olisin tiennyt, että heillä kestää näin kauan,
olisin häipynyt paikalta.
Ihmiset eivät tajua. Se pelottaa, kunnes se osuu omalle kohdalle.
Viisi vuotta sitten tämä ei olisi tullut mieleenkään Kimille ja minulle.
Meillä on liuta lakimiehiä.
He sanoivat: "Niin ei tapahdu.
Niin ei koskaan tapahdu."
Ja tässä sitä ollaan.
Hänen sydämensä särkyy, koska ne olivat hänen rakkaitaan.
En koskaan ostaisi mitään viranomaisten pakkohuutokaupasta.
En todellakaan.
En halua olla osallisena jonkun elämän tuhoamisessa.
En välitä siitä, mihin omistajat ehkä olivat syyllistyneet.
En menisi huutokauppaan.
Kun näkee heidän tulevan viemään kaiken -
ja tietää, että he voivat viedä kaiken viimeistä lanttia myöten -
pelkän ruutuun merkityn numeron takia.
Sitä se oli, numero ruudussa.
Pidän häntä yhä tyyppinä Kansas Citystä,
jonka kyhäämä mainio juoni taisi kasvaa -
yli kaikkien kuvitelmien.
Scott Tuckerin pikavippibisnes oli laiton joka osaltaan.
Scott Tucker tienasi sillä yli 400 miljoonaa dollaria.
Vaikeuksissa olevien asiakkaiden rahoja.
Kuvaus hänestä pikavippiteollisuuden pahana kummisetänä,
joka pröystäilee köyhien ja osattomien kustannuksella, on täyttä puppua.
Teillä on siis eräpäivä 9.11.
Minimisuoritus on 155 dollaria, kokonaissaldo 455 dollaria.
Miten voin olla avuksi?
Saalistuslainojen uhreja on miljoonia.
Tililtä on maksettu ainakin neljä suoritusta.
Yritän tajuta, miksi saldo on 455 dollaria.
Kyseessä ei ole rikollinen juoni tai yritys.
Sitä vain yrittää kehittää liiketoimintaa.
Joka kerta, kun lainaa ei makseta pois, syntyy uusi palvelumaksu.
Sitä ei ole selitetty minulle.
Scott Tucker keräsi korkoja kolme neljä kertaa enemmän -
kuin New Yorkin mafian koronkiskontasyndikaatit.
Maan jokaisen liikemiehen pitäisi jähmettyä kauhusta tämän vuoksi.
Hänen elämänsä revitään kappaleiksi.
Jos haluaa koetella rajoja,
pitää hyväksyä seuraukset.
Kyseessä on rikossyyte, josta voi tulla elinkautinen rangaistus.
Tuntuu, kuin joutuisi haudatuksi elävältä.
Aloin ajaa rekkaa vuonna 2005.
Siitä tienaa kohtalaisesti.
En yritä rikastua.
Siihen tämä ammatti ei ole oikea valinta.
Haluan tehdä töitä, joista pidän,
ja tienata elannon perheelleni.
Minulla on neljä lasta.
Dakota on kaksitoista, Austin yhdeksän, Emily seitsemän ja Reesa kuusi.
Siihen aikaan olin töissä kaasu- ja öljykentillä,
ja oli lama.
Tajusin, etten pystyisi maksamaan laskuja ajoissa.
Minulla ei ollut säästöjä.
Olin nähnyt Montel Williamsin mainoksen.
Montel tässä, Money Mutualista.
Uhkaako palvelujen katkaisu?
Ratkaisu on Money Mutual.
Aioin lainata 500 dollaria.
HYVÄKSYN
...käsittääkseni lyhytaikaista lainaa varten.
Otin 500 ja luulin maksavani takaisin 650.
RAHOITUSSUMMA 500,00 MAKSUT YHTEENSÄ 650,00
Toki 150 dollaria oli korkea kulu,
mutta takaisinmaksu ei huolettanut.
Oli helpotus saada rahat, ja tiesin pystyväni maksamaan kaiken takaisin.
Lapset saisivat asua lämpimässä talossa.
Heille ei tulisi vilu talvella.
Joka palkkapäivä he ottivat 75 dollarin maksunsa,
ja niin odotin tapahtuvankin.
Hälytyskellot alkoivat soida,
kun sain pankilta huomautuksen tilinylityksestä.
Kun aloin tutkia asiaa, huomasin, että OneClickCash -
oli yrittänyt ottaa tililtäni 950 dollaria ilman hyväksyntääni.
Kerroin heille, että olin jo maksanut monta 75 dollarin suoritusta,
jolloin he vastasivat:
"Ne eivät kohdistuneet lainan takaisinmaksuun.
Ne olivat lainan uusimiskuluja."
En ollut tiennyt mitään asiasta ennen tuota puhelua.
Paljastui, että ellen maksa lainaa kokonaan,
minulta veloitetaan aina 75 dollaria lainan uusimisesta.
Tililtäni veloitettuja maksuja -
uskoin itse lyhennyksiksi.
Kohteliaasti sanottuna -
he yrittivät kusta silmään kaikin keinoin.
Rumemmin ilmaistuna -
he yrittivät panna minua perseeseen ilman vaseliinia.
Koronkiskurit saivat puolet tehtaan väestä kiikkiin.
JACK-KOSTAJA (1952)
Näin käy, jos maksu jää rästiin.
Saatte palkkaa. Miksi menette koronkiskurille?
Osa on uhkapelureita, osan pitää maksaa laskuja.
Monia syitä, Joe.
Miksette hae pankista tai lainayhtiöstä lainaa?
Ne haluavat vakuudet ja luottotiedot. Olemme riski oikeille pankeille.
Rahaa on lainattu pitkän aikaa,
ja siinä on aina ollut riskejä.
Pankit eivät enää halunneet luotottaa pieniä, halpoja lainoja.
Kuluttajat kaipasivat pienlainoja,
ja siihen tarpeeseen syntyivät pikavippiyritykset.
HETI KÄTEISTÄ PIKAVIPPEJÄ
Toimiala kasvoi kulovalkean lailla.
PIKAVIPPEJÄ
Pian tuhannet ja kymmenet tuhannet -
pikavippitoimistot levisivät koko maahan.
Monissa osavaltioissa pikavipit ovat täysin laillisia,
kunhan on tarvittavat luvat.
Kaikki osavaltiot eivät niitä sallineet.
HAE LAINAA HETI!
Kun internet yleistyi, lainanantajat halusivat toimia -
New Yorkissa ja muualla, missä pikavippejä ei sallittu -
tarjoamalla palvelujaan verkossa.
Verkkopikavipit kasvoivat 10 miljardin dollarin toimialaksi.
Koko toimiala perustuu köyhiin.
Vanhan ajan mafiakiskurien tilalle tulivat -
pikavippiyritykset.
Pikavippien keskimääräinen korko koko maassa -
on noin 450 %, ehkä 500 %.
Vaikka lainasummat vaikuttavat pieniltä,
ne voivat muuttua tuhoisiksi ansoiksi.
Kohteena ovat kaikkein haavoittuvimmat asiakkaat.
Heillä ovat yleensä rahat loppu.
Valitettavasti he ovat yleensä myös altteimpia taloushuijauksille.
Moottoritiellä ei saa ajaa 300 km/t,
koska se on vaarallista. Jotain hajoaa.
Samoin voi käydä kotitaloudelle,
kun lainaa rahaa ylisuurella korolla.
Jos rahat riittävät juuri ja juuri, ja autosta hajoavat jarrut,
mikä voi tapahtua kenelle tahansa, se maksaa 500 taalaa.
Ellei sitä rahaa löydy, mitä voi tehdä?
Pikavippejä pidetään vastenmielisinä.
Niin ajattelevat he, jotka eivät tarvitse pikavippejä.
Pikavippimoguli ja kilpa-ajaja Scott Tucker -
tunnetaan hyvin kilpa-ajopiireissä,
mutta nyt hän on valokeilassa syytettynä.
Viranomaisten mukaan Tucker tienasi itse satoja miljoonia dollareita,
jotka hän käytti kilpa-ajotiiminsä rahoitukseen ja hulppeaan elämään.
Tuckerin lakimies Timothy Muir lähti oikeustalolta -
kovaa vauhtia mustalla avolavapakulla.
Viranomaisten mukaan Muir auttoi Tuckeria rikkomaan osavaltion lakeja -
lavastamalla osan Tuckerin pikavippiliiketoimista -
näyttämään intiaaniheimojen omistamilta.
Helmikuussa 2016, Scott Tucker ja lakimiehensä Tim Muir -
saivat rikossyytteen -
laittomasta pikavippiverkkoyrityksestään.
Heitä uhkaa elinkautinen.
He valmistautuvat oikeudenkäyntiin.
En voinut kuvitellakaan sitä rikokseksi.
SCOTTIN VAIMO
Että joutuisi pidätetyksi, FBI hakkaisi oveen -
omien lasten edessä ja raahaisi pois käsiraudoissa.
Siis...
Se oli kuin painajaista.
"Onko tämä totta? Herättäkää minut."
-Ei voi kiertyä palloksi... -Ei.
-Sikiöasentoon. -Aivan.
-Koska lapset säikkyisivät... -Totta.
...ja on vain pakko...
Pitää taistella.
SCOTTIN YRITYSLAKIMIES
-Totta. -Taistella, paeta tai hyytyä.
Hyytyminen ei toimi.
Pakeneminen ei toimi.
Taisteleminen on ainoa vaihtoehto.
Kyse on taistosta kuolemaan saakka. Sitä he haluavat.
Elinkautinen on kuin kuolemanrangaistus.
Mutta silloin ei saa armeliasta pistosta käsivarteen.
Sitä istuu sellissä koko helvetin loppuelämän -
23 tuntia päivässä, ja näkee päivänvaloa ehkä tunnin päivässä.
Se on kuolemanrangaistus.
Jos olisimme jääneet kiinni pankkiryöstöistä,
ratkaisu olisi ollut helppo. "Selvä, jäin kiinni."
Mutta koko tämä kaaos lyhytaikaisten verkkolainojen takia?
Älkää viitsikö.
Road Atlantassa on meneillään Ferrari Challengen neljäs kisa.
KIERROS 28/28
Punamustassa autossa nro 55 Scott Tucker -
nousee heti kärkeen paalupaikalta lähteneen Zak Brownin ohi.
Näemme kisaa johtavan Scott Tuckerin pienessä luistossa.
Millaista radalla oli?
AJAJA - 5-KERTAINEN MESTARI
Ei hassumpaa.
Hieman epäsiisti pinta, mutta hyvä pito ylipäätään.
Seurassani on minun ja Scottin äiti Norma Tucker.
SCOTTIN VELI
Mitä mietit ja tunnet -
Scottin toisen peräkkäisen SCCA-mestaruuden jälkeen?
Olen todella iloinen. Taidan olla iloisin äiti...
SCOTTIN ÄITI
...koko Yhdysvalloissa.
Oliko ystävistäsi iloa?
Sait paljon tukea tänä viikonloppuna.
Tämä on meille kotirata.
Se on hienoa. Eikö niin, Jia?
-Ja tämä nuori neiti. -Niin?
SCOTTIN TYTÄR
-Oliko kiva katsoa isän ajoa? -Oli.
-Tekikö vaikutuksen? -Katso kameraan.
Joo.
Huomasin jossain vaiheessa tyypin,
joka teki kaikkensa -
noustakseen urheilujulkkikseksi.
Mutta hänellä oli salattu elämä piilossa pysyvine liiketoimineen.
TUTKIVA JOURNALISTI
Kukaan ei tiennyt hänen liittyvän siihen.
Peiteyritykset piiloutuivat toistensa ja heimon taakse,
ja hän onnistui jotenkin pysymään salassa vuosikausia.
Eräs nainen Coloradossa oli loppuvuodesta 2004 -
ottanut yli 500 dollarin pikavipit kahdelta yritykseltä,
ja hän tajusi,
ettei niillä ollut lupaa myöntää lainoja Coloradossa.
Nainen jätti valituksen oikeuskanslerille.
Oikeuskansleri lähetti rutiinikirjeen lainapapereissa kerrottuun osoitteeseen,
joka oli kauppakeskus Nevadan Carson Cityssä.
Pyysin apua Nevadan oikeuskanslerilta,
ja kysyin postilokero-osoitteista.
Saimme selville, että kummankin yrityksen johtajana -
toimi eräs James Fontano.
Liiketoimiemme huippukaudella...
OSAOMISTAJA, PRIVATECH GROUP
...olimme noin 785 yrityksen johtotehtävissä.
VARAINHALLINTA
Usein emme tunteneet yritystä, sillä yhteyttä ottaneet lakimiehet -
eivät aina paljastaneet liiketoiminta-alaa,
vaan kertoivat haluavansa suojaa ja anonymiteetin,
joten tarjosimme sitä.
Kerroimme oikeudelle nämä tiedot.
Halusimme syytteen -
Fontanolle oikeuden halventamisesta.
Kuukausi siitä kaksi intiaaniheimoa toimitti tämän asiakirjan.
He sanoivat: "Kukaan Carson Cityssä ei omista näitä yrityksiä, vaan me."
Yksi heimo sanoi: "Olemme Cash Advance",
ja toinen sanoi: "Olemme Preferred Cash."
Ja intiaaniheimot olivat suojassa.
Ennen sitä meillä ei ollut mitään tietoa -
intiaaniheimojen osallisuudesta.
ALKUPERÄISASUKKAIDEN ALUE
Menin Oklahomaan tapaamaan intiaaniheimoa.
Halusin tietää, mistä oli kyse.
Alue oli täysin maaseutua.
Oli vain pusikkoa ja rakennus.
Astuin toimistoon, jonka piti olla valtava pikavippiyritys.
Siellä ei ollut ketään.
Vastaanottovirkailija ja ehkä joku tyyppi.
He olivat oikein ystävällisiä, ja kerroin -
tulleeni keskustelemaan pikavippibisneksistä.
He lupasivat jonkun ottavan yhteyttä. Niin ei käynyt.
Ajattelin, että jokin oli pahasti vialla,
ja halusin vain tietää, kuka johtaa toimintaa -
ja miksi he valehtelevat asiasta.
HEIMOJEN NEUVOSTO
Intiaaniheimoilla on tietty itsehallinto,
mikä tarkoittaa, ettei valtio voi haastaa intiaaniheimoa oikeuteen.
Osavaltio ei pysty haastamaan -
intiaanien heimohallintoa oikeuteen.
Liittovaltio voi tehdä sen, mutta osavaltiot eivät.
Lainat olivat silti laittomia. Mutta teknisten syiden takia,
itsehallintomääräysten johdosta,
osavaltio ei voi valvoa lakejaan.
Joku oli keksinyt keinon,
miten pikavippiliiketoiminta jäi osavaltion lakien ulkopuolelle.
En saanut keneltäkään apua.
Ei ollut rikkaita vanhempia, isoa yritystä tai turvaverkkoa.
Minun piti luoda itse oma menestykseni.
Loppujen lopuksi on kyse itsestä.
Ei kenestäkään muusta.
Yhdessäkään lehtisessä ei kehuttu -
toimialan mahdollisuuksia. Ei mitään sellaista.
Minä ja veljeni Blaine näimme mahdollisuuden -
ja päätimme kokeilla.
Täällä aloitimme sen.
Pieni toimisto kellarikerroksessa, tulva-alueella.
PYYHI JALAT ENNEN SISÄÄNTULOA
Kun näkee ensin tämän ja sitten toimitilamme -
20 vuotta myöhemmin,
jolloin työntekijöitä oli 1 600, se kertoo tarinan.
Riskit olivat suuret, koska ala oli tuntematon.
Ei ollut toimintaohjeita.
PIKAVIPIT VÄLITTÖMÄSTI
Meillä oli toiminimenä Mister Money.
Käytimme ilmaisua pikakäteinen,
koska se kuvasi tuotteen ihmisten ymmärtämällä tavalla.
ENSIMMÄINEN LAINA KULUITTA
Aluksi näitä mainostettiin keltaisilla sivuilla,
lehdissä tai radiossa.
Scott vei kaiken verkkoon.
Se lähti hitaasti liikkeelle.
Liiketoiminta oli vakaata, muttei ennätyksellistä.
Yksi suurista muutoksista -
oli toiminnan muuntaminen verkkoon.
Minä osallistuin pääasiassa teknologiaan ja markkinointiin.
Blaine vastasi henkilöstöhallinnosta.
Hänellä oli tärkeä osa kasvussamme, ja oli hieno saada hänet mukaan.
Yrityksessä oli enimmillään yli 1 200 työntekijää.
Siitä huolimatta yritys toimi kuin perhe. Se oli Blainen ansiota.
Blaine tunsi jokaisen 1 200:sta, ja he hänet.
Olisimme voineet ansaita miljardi dollaria vuodessa.
Se oli rakastava, tarmokas perhe, joka vain kasvoi.
Oli jännittävää kuulla heidän puhuvan puhelimessa.
Käytäviä kävellessä kuulee, miten kaikki ovat innostuneita työstään.
Välittävät toisistaan.
Se oli elämäni paras työpaikka.
Pidin siitä, mitä teimme.
Useimmat eivät usko sitä, mutta olimme hyviä työssämme.
Jos kysyisi yhdeltä miljoonista asiakkaistamme,
miksi tämä palasi käyttämään tuotetta ja palvelua,
he vastaisivat: "Se oli nopeaa, yksinkertaista ja helppoa,
ja yhtiö toimi juuri niin kuin lupasikin."
Siitä ei oikein ole varaa parantaa.
On eräs sanonta:
"Varo, mitä toivot." Ja toinen:
"Hyvistä teoista rangaistaan."
TIIMIN TAVOITE ON 353 600 DOLLARIA
OneClickCash soitti minulle jatkuvasti.
Heidän mielestään olin heille velkaa,
ja he tekisivät kaikkensa saadakseen minut maksamaan.
ASIAKASPUHELUN NAUHOITE
Hei, herra Archer. Täällä Chris OneClickCashista.
Teen tilintarkastusta pääkonttorilla,
ja tilinne on merkitty tarkastettavaksi.
Miten voin auttaa teitä selvittämään 950 dollarin summanne?
En maksa sitä.
Ellette maksa, sitä voidaan pitää -
tahallisena yrityksenä jättää laina maksamatta.
Muistakaa kuitenkin,
että kieltäydyn maksamasta,
koska yhtiönne rikkoo lakia.
Se oli raivostuttavaa. Yritin sopia heidän kanssaan.
En yrittänyt keplotella ulos lainastani.
Lainasin rahaa, joka minun tulee maksaa takaisin.
Mutta en kuitenkaan suostu hyväksikäytetyksi -
ja maksamaan 500 dollarin lainasta 1 000, 2 000 tai 3 000 dollaria takaisin.
Sitä en tekisi.
Miksi?
Pyysin heitä lopettamaan soittamisen, ja liittovaltion viestintälain mukaan -
pyynnön jälkeen pitää lopettaa.
Silloin he sanoivat -
olevansa intiaaniheimon kumppani ja tekevänsä, mitä haluavat.
En välitä, oletteko intiaaniheimoa.
Tai Meksikosta, Amerikasta, Kiinasta, Japanista tai Espanjasta.
Tai Marsista.
Teidän pitää noudattaa lakeja,
vaikka olisittekin kansakunta kansakunnan sisällä.
Olette silti Yhdysvalloissa, jonka lakeja teidän pitää noudattaa.
Kerron erään tapauksen.
Istuin kotona eräänä iltana, ja eräs nainen soitti.
Isäni lainasi 300 dollaria tai jotain sinne päin.
PÄÄLLIKKÖ BILL FOLLIS OKLAHOMAN MODOC-HEIMO
Ja hän joutuu maksamaan isoa korkoa.
Kysyin häneltä,
mistä hän sai tietoni.
Hän oli soittanut poliisille ja kysynyt modocien päällikköä.
Hänelle annettiin numeroni.
En pitänyt siitä, ja kerroin Scottille asiasta.
Meidät tuotiin tänne 1800-luvulla sotavankeina.
Vuonna 1873 ollaksemme tarkkoja.
Heimot sijoitettiin Oklahomaan.
Idästä länteen.
Me olemme ainoa koillisen heimo.
He veivät paitsi maamme -
myös luonnonvaramme, kaiken liike-elämän tarpeisiin.
Menetimme kielemme ja kulttuurimme.
Vastuuta teosta ei ole myönnetty -
Yhdysvaltain hallinnossa.
Tuntemani Kansasin edustaja otti yhteyttä ja kertoi -
jonkun haluavan keskustella kanssani liikeasioista.
En tuntenut Scottia, mutta tuttavani suositteli häntä.
Se riitti minulle.
Hän esitteli ideansa meille, ja hyväksyimme sen.
Ajatus oli yksinkertainen.
AIESOPIMUS PIKAVIPPILIIKETOIMINNASTA
Me käyttäisimme itsehallintoamme, perustaisimme yrityksen ja saisimme rahaa.
KUNNIOITTAVASTI, SCOTT TUCKER, JOHTAJA
Olin tyytyväinen.
Kyse oli liikesopimuksesta, joka oli oikein menestyksekäs.
Se toimi, koska luotin Scott Tuckeriin.
Hei, mitä kuuluu?
Voin kertoa, että kannattavuus oli uhkapelibisneksen tasoa.
Kannattavuudessa uhkapeli on täällä,
lainatoiminta täällä, se ei ole täällä.
Hei, seriffi.
Talletamme rahamme pankkeihin,
ja ne siirretään rahastoihin.
Ostamme maata ja avustamme remonteissa.
Rahamme palaavat kansallemme. Ne kuuluvat heille.
Rahat eivät ole minun vaan heimon jäsenten.
Lainaamme rahaa ihmisille.
Korko on kova, eivätkä monet pidä siitä.
Mutta he eivät saisi lainaa mistään muualta.
Toimintamme on laillista.
Emme ole tehneet mitään laitonta, vaikka meitä syytetäänkin laittomuuksista.
Teillä on eräpäivä 1.11.
Minimisumma on 80 dollaria, ja koko saldo 130 dollaria.
Miten voin olla avuksi?
Ei pidä paikkaansa. Maksoin sen jo.
Ette maksanut.
Tämä on pikavippi.
Koko summa 195 dollaria erääntyi 1. kesäkuuta.
Koska ette kirjautunut verkkosivulle ja maksanut koko summaa,
veloitimme 45 dollarin palvelumaksun, jotta eräpäivä siirtyisi,
ja voisitte maksaa loppusumman tulevaisuudessa.
Lainasaldo säilyi 195 dollarissa.
Teimme niin neljä kertaa.
Viidentenä maksukertana, joka oli 1. lokakuuta,
veloitimme 50 plus 45 dollaria, jotta lainan pääoman maksu alkaisi.
Lainasumma aleni 195 dollarista 100 dollariin,
josta koitui 30 dollarin palvelumaksu, joten laina oli 130 dollaria.
Te viette kaikkien rahat pienellä painetun perusteella.
-Se ei ole pienellä painettu. -Paljonko on jäljellä...
Te veloititte...
Veloititte tililtäni 95 dollaria ilman, että sain tietää siitä.
Annoitte luvan allekirjoittamalla sopimuksen.
Haluan, että palautatte rahat tililleni.
Emme voi tehdä niin.
Haluan, ettette enää veloita tiliäni...
Veloitamme, kunnes laina on kokonaan maksettu.
Olen maksanut 45 dollaria kuussa...
Palvelumaksuina.
Ette ole lyhentänyt lainapääomaa.
Saatte jokaisen sekaisin -
pienellä painetulla tekstillä.
Emme, hyvä rouva.
Scott Tucker johti selvästi AMG Services -yhtiötä.
Hän oli mukana esittelemässä ehdotusta heimoille.
Hän loi yrityksen.
AMG:n lainakanta -
oli Yhdysvaltain pikavippitoimialan suurin.
He käyttivät laina-asiakirjoja ja sopimuksia, jotka eivät kuvastaneet -
summia, joita asiakkaiden todellisuudessa piti maksaa takaisin.
Kun heimolainkäytön ongelma oli ratkaistu,
seuraavaksi piti osoittaa,
että lainapaperit olivat harhaanjohtavia.
Suuri osa uhreista oli vaikeuksissa olevia ihmisiä.
He elivät palkkapäivästä toiseen.
Usein palkkapäivien välillä -
heiltä saattoi puuttua 200, 300 dollaria.
Moni haki verkosta ratkaisua.
He etsivät pikavippiä.
He täyttivät lainahakemuksen verkossa.
Lopuksi heidän piti rastittaa neljä ruutua -
lainaehtojen ymmärtämisen merkiksi.
Kukin neljästä ruudusta liittyy hyperlinkitettyihin asiakirjoihin,
jotka lainanhakijan olisi pitänyt lukea.
Lainaehdot käsittelevässä asiakirjassa on laatikko.
Kutsumme sitä TILA-laatikoksi.
Siinä kerrottiin lainattava summa.
Otetaan esimerkiksi 300 dollaria, joka oli tyypillisin lainasumma.
Lainaa otetaan sen verran.
Sitten tulee rahoituskustannus, yleensä 90 dollaria.
Niistä tulee yhteissummaksi 390 dollaria.
Sitten laina hyväksytään.
Todellisuus oli toinen.
Kahden viikon päästä maksupäivänä -
asiakas huomaa tililtään veloitetun 90 dollaria.
Seuraavan kahden viikon kuluttua toiset 90 dollaria.
Ja sama toistuu kahden viikon kuluttua.
Siinä vaiheessa hän on maksanut 360 dollaria.
Hän ajattelee, että enää 30 dollaria puuttuu 390 dollarista.
Seuraavana maksupäivänä hän huomaa veloitetun 140 dollaria.
Silloin asiakas alkaa aavistaa,
että jokin on vialla. Hän soittaa asiakaspalveluun.
Hänelle vastataan,
että koska hän ei maksanut lainaa takaisin -
kokonaan ensimmäisenä maksupäivänä,
mikä asiakkaan olisi pitänyt huomata tehdä itse,
laina vain uusittiin kahden viikon välein,
eikä mikään osa hänen maksamastaan 360 dollarista -
lyhentänyt lainapääomaa.
Jos prosessi saisi jatkua loppuun saakka -
suunnitellulla tavalla,
300 dollarin laina maksaa asiakkaalle yhteensä 975 dollaria.
MAKSETTU YHTEENSÄ 975 DOLLARIA PÄÄOMA 300 DOLLARIA
Kuulostat samalta, jolle soitin viime lauantaina,
ja kerroit, että olen yhä velkaa 520 taalaa.
Juuri niin.
Selittäisitkö minulle, miten niin voi olla?
En saanut postissa sopimusta tai mitään muutakaan,
vastoin lupaustanne viime lauantaina.
En saanut mitään.
Miten voin yhä olla velkaa 520 taalaa?
Ehdottomasti. Voimme käydä läpi...
Sillä olen maksanut ajoissa neljän kuukauden...
neljänä eräpäivänä, yhteensä 480 taalaa.
Minun papereitteni mukaan olen velkaa enää 40 taalaa.
Miksi siis kerrot tuollaista sontaa?
-Ehdottomasti. -Voitko selittää?
Totta kai, voin...
En aio maksaa, sen voin kertoa.
Selitä siis.
Neljä maksua, en tajua.
-Minä voin... -Neljä maksua,
kukin 120 taalaa.
Siitä tulee yhteensä 480 taalaa, eikö niin?
Kyllä, mutta sillä ei lyhennetty pääomaa.
Miksei?
Sitä paskaa ei koskaan selitetty. Miksi niin toimitaan?
Kuulee tyrmistyksen asiakkaan äänessä,
kun hän tajuaa kaikkien rahojen menneen -
rahoituskustannuksiin. Lainapääoma on kokonaan lyhentämättä.
Rahasäkkiasiakirja oli yksi tärkeistä todisteista,
jotka osoittivat työntekijöiden tienneen asiakkaiden hämmentyneisyyden.
LAKIMIES
Että he huijasivat asiakkaitaan.
Se todisti,
että AMG:n työntekijät ja johtajat tiesivät, miten laina toimi.
He eivät vain halunneet kertoa asiakkaille sitä.
LAINA MAKSETAAN ERÄPÄIVÄNÄ 10 ELLEI MUUTOKSIA
Pyysimme joitain asiakkaita lähettämään lainapaperinsa,
jotta voisimme lukea ne.
Meille tuli hyvin selväksi -
luettuamme asiakirjan nopeasti läpi,
että tavallinen asiakas ei ymmärtäisi lainkaan, miten tämä laina toimi.
Kieliasu on harhaanjohtava.
Siinä on paljon virkkeitä, jotka keskeytetään -
lainaehtoihin liittymättömällä tiedolla.
Oikeudenkäynnissä AMG haastoi väitteemme harhaanjohtavuudesta.
Eräässä vastineessaan -
heidän lakimiehensä poimivat erillisiä lauseita pienellä painetusta,
laittoivat ne peräkkäin ja sanoivat tuomarille:
"Katsokaa, tuomari. Tämä on selvää. Lainaehdot oli selkeästi selitetty.
Kaikilla näillä tavoilla selitimme asiakkaalle lainan toiminnan."
Tavallinen asiakas ei ymmärtäisi käytettyä kieltä,
eikä hänen pitäisi tarvita lakimiestä -
seisomaan vierelleen -
ja osoittamaan eri kohtia ja virkkeiden järjestystä,
jotta lainan voisi ymmärtää.
Meistä lainaehdot eivät olleet sekavat.
Toimialallemme tyypilliset ehdot.
Niitä on käytetty ainakin kymmenen vuotta.
Asiakkaat tunsivat uusimiskäytännön.
Elleivät he maksaneet, siitä koituisi enemmän rahoituskuluja.
FTC jaksoi jauhaa pienellä painetusta -
ja kätevästi unohti kaiken muun viestinnän,
jolla lainanantajat kertoivat asiakkaille,
mitä lainan suhteen tapahtuu. Asiakkaat tunsivat ehdot.
Lähetimme monia sähköposteja,
vahvistussähköposteja, maksumuistutussähköposteja -
ja selityssähköposteja, joissa kerrottiin asiakkaille:
"Ellette tee mitään,
tämä laina uusitaan,
ja maksuilla ei lyhennetä lainapääomaanne.
Maksulla maksetaan vain rahoituskustannus, ja uusimme lainan."
Samaa mallia on käytetty toimialalla -
niin kauan kuin voin muistaa.
Hän tarkoittaa, että malli -
on toimialalle tyypillinen, ja sitä käyttää yli sata eri lainanantajaa.
Voin antaa esimerkkejä, miten se toimii.
Aloitin työt yrityksessä silloin, kun yritys alkoi menestyä.
ENTINEN TYÖNTEKIJÄ
Homma muuttui isoksi.
Kodikas perheyritys muuttui ison luokan liiketoiminnaksi.
Teemme niin neljä kertaa, alkaen...
Scott ja Blaine pysyttelivät keskenään.
Kotkat liitävät kotkien kanssa,
koko johtoporras pysyi toistensa seurassa.
Minulle kerrottiin aina, että kaikki toimemme ovat laillisia.
Ihmiset pärjäävät pikavippien ansiosta, niin ehkä perustelin kaiken itselleni.
Touhu oli toisinaan aika ikävää.
He sanoivat vain...
ENTINEN TYÖNTEKIJÄ
"Oklahomalainen intiaaniheimo omistaa yrityksemme.
Ja jos joku soittaa ja kysyy sijaintiasi,
olet täällä Oklahoman Miamissa."
Niin opastettiin heti aluksi.
Rakennuksessa oli kännykkäkielto.
Omat puhelut soitettiin parkkipaikalta.
Jälkeenpäin ajatellen -
he eivät halunneet kenenkään ottavan kuvia toimipaikasta,
sillä meidän ei pitänyt olla Kansasissa.
En ajatellut meidän toimivan väärin.
En ajatellut heidän salailevan mitään, mutta olin väärässä.
ASIAKAS - Maksan laskunne ensi kuussa.
Koko 200 dollarin summan, ja siinä on kaikki.
En tiennyt tätä.
Että aiotte ryövätä minua loputtomiin.
Ilmankos maailma on sekaisin.
Voinko auttaa jossain muussa asiassa?
Voin avustaa tilinne...
Kuka on pomona ja missä olette?
Tuon teille rahanne. Missä te olette?
Emme toimi niin. Nostamme sen tililtänne.
Tai voitte maksaa...
Missä te olette? Pitääkö minun selvittää se?
Se on minulle helppoa.
Olemme Oklahomassa.
AMG Services teki kaikkensa vaikuttaakseen -
heimon liiketoimelta.
Mutta mitään ei tapahtunut heimojen mailla.
Kaikki tehtiin Kansasin Overland Parkissa.
He toimivat kolmen heimon kanssa,
jotka sijaitsivat Oklahomassa ja Nebraskassa.
Kun asiakkaat soittivat lainoistaan,
edustajien piti teeskennellä olevansa Oklahomassa tai Nebraskassa.
Asiakkaiden kanssa jutustelua varten -
johtajat lähettivät Oklahoman ja Nebraskan päivittäiset säätiedot -
ja sanoivat:
"Hankitaan teille oikea sää, mistä puhua."
MIAMI, OKLAHOMA - TIISTAI 21.00 PUOLIPILVISTÄ - 17 C
Se oli johtajan tekemä operatiivinen päätös.
Ja vain yksi heistä teki niin.
Emmekä tiedä tarkkaan, monelleko ihmiselle näin kerrottiin,
tai mikä oli toimintaohjeena,
mutta emme olleet tietoisia siitä.
He eivät olleet alaisuudessani.
Alaiseni työskentelevät ohjelmistojen -
ja järjestelmäalustan parissa.
Mutta he olivat pääosin -
heimon tai heimojen palkkaamia.
He olivat heimoilla töissä.
Se oli heidän liiketoimintaansa, heidän vallassaan ja hallinnassaan.
Oli paljon muita todisteita siitä,
että heimot olivat pelkkä keulakuva.
En voi osallistua rikolliseen toimintaan. Sitä tämä on.
Rauhoituhan nyt.
Alat olla sekopäinen. Rauhoitu.
En ole sekopäinen. Sinä olet.
Carolyn Williamsin työnantajana oli yksi heimoista, Miami-heimo.
Hänen pomonaan oli Don Brady, virallisesti AMG Servicesin toimitusjohtaja.
Tosiasiassa hän ei tehnyt paljoakaan.
Carolynia alkoivat huolestuttaa -
asiat, joista he puhuivat,
ja hän alkoi toisinaan nauhoittaa keskustelujaan Don Bradyn kanssa.
Tämä on varsinainen syntymäpäiväjuhla, Scott Tucker!
Sadan prosentin omistusosuus...
Mikään ei ole totta.
Sinun tai päällikön allekirjoittamat paperit...
-Mikään ei ole totta. -Hyvä on.
Sanon yhden asian.
Miten saat nukuttua yösi, kun tiedät nämä jutut?
Nukun varsin mainiosti, kultaseni.
Rahalla ei saa ostettua etiikkaa.
En ole samaa mieltä.
Voi luoja. Tämä on säälittävää.
Hänen nauhoitteensa ja lausuntonsa todistivat,
että tosiasiassa Scott Tucker piteli ohjia.
Hän määräsi kaikesta. Hän oli avainhenkilö -
koko liiketoiminnassa.
Työntekijöiltä kyseltiin, keitä ylimpään johtoon kuului.
Oikeat vastaukset olivat Scott Tucker ja Blaine Tucker.
Heidän äitinsä Norma Tucker oli palkkalistoilla.
Myös Kim Tucker oli palkkalistoilla, mutta hänen osuutensa rajoittuu siihen,
että hän otti vastaan 19 miljoonaa dollaria käteistä,
jotka Scott Tucker käytännössä keräsi heimojen tileiltä -
ja lähetti Kimille.
Tosiasiassa heimot saivat -
vain prosentin yhtiöiden tuloista.
99 % tuloista meni Scott Tuckerille ja hänen yhtiöilleen.
Heimotilit olivat hänen säästöpossunsa.
Sain puhelin Scottin sihteeriltä, joka sanoi:
"Pomo haluaa ajaa kilpaa.
Hän tilasi auton ja etsii valmentajaa."
Kysyin, miten paljon pomolla oli kokemusta.
Sain kuulla, ettei lainkaan.
Tyyppi, joka ei ole koskaan ajanut kilpa-autoa,
ostaa 300 000 dollarin, 500 hevosvoiman auton -
ja aloittaa siitä.
Hän ei ollut luonnonlahjakkuus.
Pidän Scottista, mutta -
hänellä ei ollut lahjoja kilpa-autoiluun.
Hänen piti ponnistella todella kovasti.
Nykyään hän on mahtava ajaja. Todella huippuluokkaa.
Useimmilla Ferrari Challengeen osallistujilla -
on riittävästi varoja, joten se ei heitä haittaa.
Kilpa-autoilu on kallista touhua,
kuten arvata saattaa.
En tiedä, montako kokoaikaista työntekijää tiimissä oli,
mutta valtavasti.
Mikään ei pysäyttänyt meitä.
Scottin rahojen alkuperä ei kiinnostanut.
Sillä ei ollut väliä.
Hän on todella ujo tyyppi.
Hän ei tehnyt tätä saadakseen huomiota.
Kun edistyimme lajissa ja aloimme kilpailla -
televisiossa ja julkisuudessa, se oli hänelle vaaraksi.
Kestävyysajoissa hän nousi julkkikseksi.
Hän oli tarkka imagostaan.
Hänellä oli reportteri, joka seurasi häntä,
esitti kysymyksiä ja laittoi videoita YouTubeen.
Kun niin tapahtuu, onko siihen vaikea tottua?
Pitää kiertää muutama kierros. Kyllä siihen tottuu.
Kyseessä oli hänen työntekijänsä,
joka esitti toimittajaa.
Hän teetti itsestään dokumentin -
ja loistavan henkilökuvan Wall Street Journaliin.
Se oli todella outoa.
Kun miettii hänen taustaansa ja ammattiaan,
oli todella outoa, että hän halusi julkkikseksi.
Hänen ainoa vikansa on fiksuus.
Ja myös nokkeluus.
Nokkeluus ärsyttää muita.
Koko hänen intiaanisuunnitelmansa perustuu ajatukseen,
jonka opetin hänelle: "kilpaile säännöillä".
Jos ajan kilpaa,
ja valkoisille kuljettajille on näin paksu säännöstö,
ja alkuperäisasukkaille on näin paksu säännöstö,
alan palkata alkuperäisasukkaita kuljettajiksi.
Sillä niin pitää tehdä. Kaikki on helpompaa.
En usko, että hän yritti salata mitään viranomaisilta.
Hän vain ajoi kilpaa.
Te ette lähetä maksukehotusta.
Te vain nostatte rahani,
vaikka olisin hyvin voinut maksaa lainani jo kauan sitten.
Hyväksyitte palvelumaksuveloituksen.
Tämä on naurettavaa, viette vain rahani.
Enkä pysty...
Minun pitäisi maksaa auton osamaksu, mutten pysty takianne.
Pikavippibisnes -
oli uskomattoman kannattava liiketoimi Scott Tuckerille.
Hän tienasi siitä vähintään 400 miljoonaa dollaria.
Suuri osa rahoista ohjattiin kilpa-ajotoimintaan,
peiteyrityksiin,
kalliisiin autoihin, kuten Ferrareihin ja Porscheihin,
ja 8 miljoonan dollarin uuteen kotiin Aspenissa.
Hän hankki yksityiskoneen,
joten rahaa paloi matkoihin ja lomiin.
Kaikki tämä rahoitettiin asiakkaiden rahoilla.
Uhreina oli 1,5 miljoonaa asiakasta,
ja vahingot nousivat 1,3 miljardiin dollariin.
Luvut ovat tähtitieteellisiä,
mutta ne hämärtävät toisinaan näkökulman.
Kyseessä on 1,5 miljoonaa erillistä tarinaa -
ihmisistä, jotka kituuttivat palkkapäivästä toiseen.
Heillä oli vaikeaa.
Kyse ei ollut vain lain noudattamisesta, mikä on toki aina tärkeää,
vaan halusimme asiakkaiden saavan oikeutta -
ja varojaan takaisin.
On vaikeaa lukea niin monta valitusta -
ja kuulla niin monta asiakaspuhelua -
ilman, ettei yhtiöiden asiakkailleen aiheuttama kurjuus ja kärsimys -
herättäisi sääliä.
Miten voin auttaa?
Lainani oli lokakuussa 500 dollaria,
ja summa on nyt 650 dollaria,
ja he ovat veloittaneet tiliäni.
Oikeus oli samaa mieltä kanssamme 1,3 miljardin summasta -
ja päätyi siihen tuomiossa.
Uskoakseni 1,3 miljardia -
on suurin oikeuden määräämä korvaus, jonka FTC on saanut aikaan.
Pikavippimogulin 1,3 miljardin tuomio on suurin FTC-rangaistus.
Liittovaltion kauppakomissio FTC voitti suuren korvauksen,
yli miljardi dollaria.
Pikavippiparonin maksut erääntynevät
Se tuntuu minusta sopivalta korvaukselta kaikesta haitasta,
joka liittyy näiden lainojen laittomiin käytäntöihin.
Ärsyttääkö se minua? Totta helvetissä.
Vie se, saatana. En välitä paskaakaan.
Voin antaa kaksi... helvetti.
Anna se heille.
Se sopii.
Tehdään niin. Vie se.
En välitä paskaakaan tuosta.
Oli selvää, että liiketoiminta oli romahtanut,
ja heidän pitäisi maksaa takaisin kaikki rahat.
Sitten Blaine Tucker löytyi autosta kauppakeskuksessa,
taisi olla Kansas Cityssä tai Overland Parkissa, ilmeinen itsemurha.
Blaine on poissa. Häntä ei enää ole.
Pidin Blainesta. Hän oli mahtava tyyppi.
Syytän viranomaisia tapahtuneesta.
Viranomaisten toimet aiheuttivat kuolemantapauksen.
Mielestäni he tappoivat ihmisen.
Blaine oli... Tämä musersi hänet.
Kaikki tämä.
Olimme ylpeitä aikaansaannoksestamme,
mielestämme teimme parhaamme ja toimimme oikein.
Viranomaisten painostuksen määrä -
voi olla käsittämätön.
He toimivat väärin.
Ja se on vasta alkua. Se oli musertavaa.
Hän oli paras ystäväni.
Teimme töitä pitkään yhdessä.
Se oli kova isku. Tiedätkö, miten siinä kävi?
Minun piti mennä tunnistamaan hänet.
Minun piti kertoa äidille.
FTC:n toimintaohjeet -
ovat kammottavia ja iljettäviä lain kannalta.
Maan jokaisen liikemiehen -
pitäisi jähmettyä kauhusta tämän vuoksi.
Koska olen Scottin vaimo,
viranomaisten silmissä -
voisin yhtä hyvin olla hän.
He voivat päättää vievänsä minulta kaiken.
En voi omistaa luottokorttia enkä pankkikorttia.
En saa ottaa lainaa. En voisi ostaa autoa.
Ystävät ja sukulaiset maksavat laskumme.
Se on...
Se on kovaa.
En tiedä tarkkaan, miten talo takavarikoidaan,
mutta se on heille tuttua.
En ole Wells Fargo. En ole Citibank. En ole Deutsche Bank.
En ole Bank of America.
Olen pelkkä liikemies Kansas Citystä.
Ja minut tuomittiin 1,266 miljardin dollarin korvauksiin.
Se on musertavaa.
Niin he halusivat.
He vievät kaiken, jotta korvaus tulisi maksetuksi.
Millä elän? Millä elätän perheeni?
Ei ole edes pankkitiliä. Ei yhtään yritystä jäljellä.
Kaikki on mennyttä. Aika vaikea tilanne.
Tuskin ketään koko Amerikan historiassa -
on syytetty yhtä aggressiivisesti kuin Scott Tuckeria -
teosta, joka on laillinen.
Silti sille ei tule loppua.
Oikeusministeriö huomasi,
että lainanantajat rikkoivat osavaltioiden rajoituksien lisäksi -
liittovaltion gangsterisäädöstä.
Säädös säädettiin alun perin -
pitämään kurissa mafia, koronkiskurit, uhkapelirikolliset -
ja kiristäjät.
Ajattelimme, että FTC oli kovin koitoksemme.
Mutta keskiviikkoaamuna helmikuussa 2016 -
kokonainen FBI:n iskujoukko ryntäsi kotiini.
Oveen hakattiin lujaa, näin täältä ovelle.
SCOTTIN TYTÄR
Menin katsomaan -
ja näin miehen -
luotiliivissä, pistooli kädessään.
Säntäsin takaisin huoneeseeni.
En tajunnut, mistä oli kyse. Toivoin, ettei kukaan loukkaannu.
Käsittääkseni FBI tulee hakemaan vain,
jos on vaaraa pakenemisesta -
tai uhka rikoksen teosta.
Scott oli kellarissa kuntopyörän satulassa,
kuten hänellä on tapana joka päivä.
Kyse oli vain näytöksestä,
pelottelusta, nöyryytyksestä ja nolaamisesta.
Niin he toimivat.
He veivät minut käsiraudoissa autoon.
Olisi voinut kuvitella, että El Chapo oli täällä.
Scottin vaimo soitti ja kertoi FBI:n pidättäneen Scottin.
Yritin miettiä tilannetta.
Asiaa pohtiessani oveen hakattiin.
Agentteja oli 12 - 15,
kaikki taisteluasuissa luotiliiveineen ja aseet esillä,
haulikko sojottaen etuikkunaani -
pienten tyttärieni nähden.
Käskin heti vaimoani viemään lapset yläkertaan -
ja kävelin ulos. Minut pidätettiin ja laitettiin käsiraudoissa autoon.
Jos minut halutaan pidättää, sille en voi mitään.
Mutta onko pakko tulla iskujoukon ja haulikoiden kanssa -
kello 7.00 aamulla,
kun tietää, että olen viemässä pikku tyttäriäni kouluun.
SYYTTEET OMISTAJAA JA LAKIMIESTÄ VASTAAN
MILJARDIEN PIKAVIPPIYRITYKSESTÄ
Meillä oli 8 - 9 oikein hyvää vuotta -
ennen kuin liittovaltion hallinto keskeytti kaiken.
Voin nimetä syyllisen, jos haluat.
New Yorkin eteläinen piiri.
Heillä on paljon valtaa.
He ovat kuten me, heillä on itsehallinto.
Kukaan ei pysty heihin.
He uhkasivat haastaa meidät oikeuteen.
He uhkasivat syytteellä. He uhkasivat kaikin tavoin.
Kun liittovaltion hallinto uhkaa, silloin noustaan sotaan.
Kuten heimoni teki 1800-luvulla.
Jos nöyrtyy, jää heidän jalkoihinsa.
Newyorkilaiset lakimieheni neuvoivat jättäytymään pois.
Etten jatkaisi liiketoimintaa. En totellut,
koska emme olleet tehneet mitään väärää.
Toiminta oli laillista. Muuten en olisi siihen ryhtynyt.
Hei, kaikki.
Liittovaltion hallinto tyrmäsi meidät, mutta olemme yhä mukana lainabisneksissä.
Kyse on nyt vain pienistä summista,
mutta yritämme paluuta.
SULJETTU - SYYTE
Yksi syytteistä on RICO,
alun perin mafiaa varten tehty gangsterisäädös.
Meitä syytetään tietoliikennerikoksesta.
Meitä syytetään rahanpesusta ja vääristä TILA-ilmoituksista.
Se on rikossyyte,
ja vahingon suuruuden vuoksi -
se tarkoittaa elinkautista.
He halusivat tehdä minusta esimerkin.
He halusivat tuhota minut taloudellisesti.
Tarina paranee vielä. Kaikki rahat, jotka olin varannut -
puolustustani varten lakimieheni rahastotileille,
vietiin myös. Eikä palautettu.
Tuomarin oli pakko myöntää minulle oikeusapua.
He sanoivat: "Myönnä kaikki, mitä pyydämme.
Muutoin lisäämme nämä syytteet.
Silloin jäät vankilaan loppuiäksi."
En halua vapautusta syytteistä. En halua tuloksetonta oikeudenkäyntiä.
Haluan pystyä selittämään pikku tyttärilleni,
miksi ne ihmiset tulivat kotiimme ja laittoivat minut käsirautoihin.
Ainoa keino siihen on syyttömäksi tuomitseminen.
Jos halutaan keskustella pikavippien säännöistä, tehdään se.
Halutaanko keskustella,
onko heimoilla itsehallintonsa perusteella -
oikeus tiettyihin liiketoiminta-aloihin?
Tehdään se.
Mutta jos halutaan vaikuttaa lakeihin liittovaltion rikossyytteillä,
haistakaa paska.
Sellaista en hyväksy. Olen vihainen.
Käännän kaiken päälaelleen ja näytän heille.
Tämä on peukaloitu ottelu.
"Kaikki isästäni.
Isäni ongelmat ratkaistiin laatikoilla.
Kun koira haukkui, se laitettiin laatikkoon.
Kun jotain hajosi, se laitettiin laatikkoon. Kun hänen..."
Anteeksi.
"Kun hänen veljensä hyppäsi kuusikerroksisen talon katolta,
isäni joutui laittamaan hänetkin laatikkoon.
Se mursi sydämeni.
Kaikki isästäni katosi, kun hänet pidätettiin.
Kaikki isästäni on laatikossa, eikä hän tule koskaan ulos.
Hyvä luoja, miksei hän tule ulos?
En ole vuoteen nähnyt hänen kasvojaan,
silti voin nähdä mustat renkaat -
hänen silmiensä ympärillä ja kehon pelkkää luuta ja nahkaa.
Hän on hyvä ihminen.
Vannon, että hän on hyvä ihminen."
Hän oli mahtava liikemies, mutta maine on tärkeintä.
Maine on mennyttä. Hänen yhtiönsä ovat mennyttä.
Hän on luuseri kaikkien muiden silmissä.
Hän on totta kai isäni,
ja rakastan häntä ja olen ylpeä hänestä, vaikka tapahtuisi mitä.
Sillä tiedän hänen taistelleen.
Mutta vanhempani ovat muuttuneet.
Kun sinulla on nälkä, sinulla todellakin on nälkä.
Kun sanoit haluavasi lihaa, sanoin...
Jotkut ystävät, jotka ovat lukeneet puolueellisia tarinoita,
sanovat: "Älä sure. Tiedän, ettet ole kuin isäsi."
Vastaan: "Olen kuin isäni." Puolustan sitä.
Totta kai epäilen joskus,
mutten usko muuttavani käsitystäni.
Olen aika varma isäni syyttömyydestä.
Todistukseni tarkoitti jotakin.
Hän on syytön.
Jos tapaisin Scott Tuckerin,
kertoisin hänelle, että hän aiheutti luultavasti miljoonille tilanteen,
jossa he olivat ainakin väliaikaisesti kodittomia.
Tai ilman sähköä.
Tai vettä, viemäriä tai jätehuoltoa.
Ehkä he olivat syömättä, jotta lapset saisivat ruokaa.
Ahneutesi aiheutti heille suuria vaikeuksia.
Sinun pitää ottaa vastuu -
teoistasi ja pyytää julkisesti anteeksi.
Tämä on FTC:n tärkeä dokumentti, rahasäkkiasiakirja.
En tiedä, mitä sanoa. En osallistunut näihin.
Joku laittoi siihen rahasäkin.
En tiedä, mitä sanoa.
Kyseessä oli koulutusasiakirja.
Tuollaista kouluttajat ilmeisesti tekevät.
Valmistautukaa pysähtymään.
Kun kyse on kuluttajansuojelusta,
vapaa markkinatalous ei aina toimi.
Kun jotkut ovat taloudellisesti niin epätoivoisia,
että ovat valmiit miltei mihin tahansa -
saadakseen ruokaa pöytään,
silloin häikäilemättömät henkilöt -
voivat käyttää heitä hyväkseen.
Sen tarkoituksena oli rikkoa lakia.
Kyseessä oli 2 miljardin dollarin liiketoiminta.
Se luotiin kiertämään osavaltioiden lainanantolakeja.
Minusta hän on selkeästi rikollinen.
En tiedä, miten sen kanssa voi elää.
Ansaitsee viemällä köyhien rahat -
ja elää itse yltäkylläisyydessä.
Kriitikkosi käyttävät termiä saalistuslaina.
-Niin. -Oletko saalistaja?
Olenko saalistaja?
En.
Kyse oli vain liiketoimesta, jolle oli kysyntää.
Kuluttajat... liiketoiminta rakennettiin sen ympärille.
Oletko mielestäsi moraalinen ihminen?
Olen liikemies.
Jos Scott Tucker tuomitaan vankilaan,
minun mielestäni ei ole niin pitkää rangaistusta,
että se riittäisi.
Tuleeko tästä Villi länsi, jossa ihmisiä saa huijata -
eivätkä tuotteet toimi luvatusti?
Vai pitäisikö jonkun pitää kuluttajien puolta -
niin, että tuotteet toimivat ja ovat hyödyksi -
eivätkä täynnä ansoja ja temppuja,
jotka johtavat pettymykseen ja epätoivoon?
Yhteiskuntamme voi tehdä sen valinnan.
Tucker ja Muir tuomittiin -
14 syytteestä. Tammikuussa 2018 Tucker sai -
16 vuoden ja Muir seitsemän vuoden tuomion.
Tekstitys: Pekka Ojala